钦定古今图书集成/方舆汇编/边裔典/第055卷 > 北周
## 钦定古今图书集成/方舆汇编/边裔典/第055卷 > 北周

### 武帝建德三年于阗遣使献名马

按《周书武帝本纪》云云。按《于阗传》，“于阗国在葱岭
之北二百馀里，东去长安七千七百里。所治城方八
九里，部内有大城五，小城数十。其刑法，杀人者死，馀
罪各随轻重惩罚之。”自外风俗物产与龟兹略同。俗
重佛法，寺塔僧尼甚众。王尤信向，每设斋日，必亲自
洒扫馈食焉。城南五十里有赞摩寺，即昔罗汉比丘
比卢旃。为其王造覆盆浮图之所。石上有辟支佛趺。
〈魏书作跣〉处，双迹犹存。自高昌以西，诸国人等多深目。高
昌以东，此一国貌不甚胡，颇类华夏。城东二十里有
大水北流，号《树拔》〈魏书作枝〉水即黄河也。城西十五里亦
有大水，名“达利水”，与《树拔》俱北流，同会于计戍。建德
三年，其王遣使献名马。